De-arra Sylla Diongue (anajulikana kama Diarra Sylla au kwa ufupi Diarra; amezaliwa 30 Januari, 2001) ni mwimbaji, mchezaji dansi na mwanamitindo mwenye uraia wa Ufaransa na Senegal. Anajulikana kwa kushinda nafasi ya kwanza katika mashindano ya Sen P'tit Gallé ulioandaliwa mwaka wa 2016. Amekuwa sehemu ya kikundi cha muziki Now United kuanzia Desemba 2017. Hata hivyo, tangu Septemba 2020, amejitenga kwa muda na kikundi hicho kukiendeleza kipaji chake peke yake. Sylla alizaliwa Paris, Ufaransa, lakini baadaye alihamia Dakar, Senegal alikokulia. Amejitenga na baba yake mzazi, na alikuwa amekutana naye mara chache tu maishani mwake. Aliishi sana na binamu yake utotoni mwake kwa sababu mama yake alisafiri kila wakati. Diarra Sylla aliamua hatima yake kuwa mwimbaji baada tu ya kufanya jukwaani alipokuwa ana miaka sita. Sylla anaongea kwa ufasaha lugha 3, Kifaransa, Kiwolofu na Kiingereza; anaongea pia Kituruki, japo si kwa ufasaha. Baada ya miaka minne ya kumkatisha tamaa kufuata muziki, mama yake mwishowe alimruhusu kushiriki katika Sen P'tit Gallé, moja ya mashindano mashuhuri ya uimbaji barani Afrika. Baadaye alishinda nafasi ya kwanza na akapata kutambuliwa mara moja.